**AGENȚIA PENTRU PROTECȚIA MEDIULUI SĂLAJ**

# **DECIZIA ETAPEI DE ÎNCADRARE**

**Nr. 00 din 00.00.2024**

**Proiect**

Ca urmare a solicitării de emitere a acordului de mediu adresate de **Orașul Jibou,** cu sediul în județul Sălaj, orașul Jibou, str. P-ța 1 Decembrie 1918, nr. 16, înregistrată la APM Sălaj cu nr. 4060/23.05.2024, în baza:

* **Legii nr. 292/2018** privind evaluarea impactului anumitor proiecte publice si private asupra mediului, și a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei sǎlbatice, aprobată cu modificǎri si completǎri prin **Legea nr. 49/2011**, cu modificările si completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 04.07.2024, că proiectul: ***Extinderea sistemelor de alimentare cu apă și canalizare în orașele Jibou, Șimleu Silvaniei și Cehu Silvaniei, județul Sălaj” – Obiectiv 1 – Extinderea sistemelor cu alimentare cu apă și de canalizare în orașul Jibou***, propus a fi amplasat în județul Sălaj, orașul Jibou, str. Stejarilor, Drum de Centură Est Jibou, Ronei, Viitorului, Eroilor 2, Garoafelor, 1 Mai, DJ108A (segment), Liceului, Firizei,

***nu se supune evaluării impactului asupra mediului și***

***nu se supune evaluării impactului asupra corpurilor de apă.***

Justificarea prezentei decizii:

 **I. Motivele pe baza cărora s-a stabilit necesitatea neefectuării *evaluării impactului asupra mediului* sunt următoarele:**

**a).** Proiectul intră sub incidenţa Legii nr. 292/2018 privind evaluarea impactului anumitor proiecte publice si private asupra mediului, fiind încadrat în Anexa nr. 2, la pct. 10 lit. b) – *proiecte de dezvoltare urbană, inclusiv construcția centrelor comerciale și a parcărilor auto publice* și pct. 13 lit. a) - *Orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului*;

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză în urma transmiterii punctelor de vedere;

- prezenta solicitare a fost mediatizată prin publicare anunţ depunere solicitare în ziarul Monitorul de Sălaj din data de 12.06.2024 și afişare și înregistrare anunţ la sediul Primăriei Orașului Jibou și prin publicare anunţ etapă de încadrare în ziarul Magazin Sălăjean din 05.07.2024 și afişare și înregistrare anunţ la sediul Primăriei Orașului Jibou, precum și la sediul și pe pagina de internet a APM Sălaj, iar proiectul de Decizie etapă de încadrare a fost postat pe pagina de internet a APM Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării și caracteristicilor impactului potenţial, s-a stabilit că realizarea acestuia nu va avea un impact semnificativ asupra calităţii factorilor de mediu;

**b) Caracteristicile proiectului:**

***b1) dimensiunea si concepţia întregului proiect:***

Scopul lucrării este extinderea sistemului de alimentare cu apă și de canalizare în orașul Jibou, județul Sălaj.

**I. Extindereasistemelor cu alimentare cu apă**, în localitatea Jibou, județul Sălaj, pentru 2 străzi (Viitorului și Eroilor), se va realiza pe o lungime totală L= 911 m,cu conducte de distribuție din PEID, PE100, SDR17, PN 10, Dn 110 mm, în montaj îngropat, care se vor cupla la rețelele de distribuție apă potabilă existente în zonă, PEID, PE100, PN 10, Dn 110 mm, reglementată anterior prin autorizația de gospodărire a apelor nr. 81 din 10.08.2021, privind “*Sistemul de alimentare cu apă potabilă, canalizare și epurare ape uzate urbane*”, din orașul Jibou, județul Sălaj.

Extinderea pentru cele 2 străzi, se va realiza pe marginea platformelor stradale (pe domeniul public), având coordonatele topografice Stereo 1970:

|  |  |  |  |  |
| --- | --- | --- | --- | --- |
| Nr. crt. | Oraș Jibou/ Strada | Extinderea siste-mului de alimen-tare cu apă | Coordonatele topografice Stereo 1970 | Caracteristici conductă (tip,Dn, L) |
| X(E) | Y(N) |
| 1. | Str.Viitorului | Început lucrare | 369080.6520  | 640331.2800 | PEID, PE100, SDR17, PN 10, dublu strat, Dn 110 mm, L=691 m |
| Sfârșit lucrare |  369145.6324  | 640780.4786 |
| 2. | Str. Eroilor | Început lucrare | 367650.6987 | 642256.7641 | PEID, PE100, SDR17, PN 10, dublu strat, Dn 110 mm, L=220 m |
| Sfârșit lucrare | 367854.6507 | 642268.8401 |

și va asigura o cerință totală de apă aferent unui număr de **85** locuitori: Qzi max=16,49 mc/zi (0,19 l/s), Qzi med=12,69 mc/zi (0,15 l/s), Qorar max=3,30 mc/h (0,92 l/s);

- conform documentației tehnice, *se prevăd lucrări de racordare* a consumatorilor la noua extindere de alimentare cu apă potabilă, prin conducte de branșament din PEID, în lungime totală L= 50 m, aferent unui număr de 20 buc. branșamente noi, dotate inclusiv cu cămine de branșare. Noua extindere de alimentare cu apă potabilă, se va dota cu:

- 3 buc. cămine de vane, tip 1, dimensiuni (1,2 x 1,5) m;

- 4 buc. hidranți supraterani, Dn 80 mm;

**II. Extindereasistemuluide canalizare menajeră***,* în orașul Jibou, județul Sălaj, pentru colectarea și transportul apelor uzate brute menajere, cu debitele: Qu zi max.= 131,55 m3/zi (1,52 l/s), Qu zi med.= 101,19 m3/zi (1,17 l/s), Qu or max.= 26,31 m3/h (7,31 l/s), aferent unui număr de **665** locuitori, cu funcționare:

- **în regim** **gravitațional**, pe 8 străzi, în montaj îngropat, având o lungime totală de L=**4381** m,prin conducte:

- PP Multistrat SN 10, Dn 250 mm, L=2178 m (pe străzile: *Ronei*, *Eroilor*, *DJ108A,* *Firizei*),

- PP Multistrat SN 10, Dn 315 mm, L=1678 m (pe străzile: *Stejarilor, Viitorului, Liceului*), respectiv

- PEID SDR 17 PN 10 RC dublu strat Dn 400 mm, L=525 m (pe strada *Garoafelor,* care se va realiza prin foraj), vor fi delimitate prin următoarele coordonate topografice Stereo 1970:

|  |  |  |  |  |
| --- | --- | --- | --- | --- |
| **Nr. crt.** | **Oraș Jibou/ Strada** | **Extinderea sistemului de canalizare menajeră** | **Coordonatele topografice Stereo 1970** | **Caracteristici conductă (tip, Dn, L)** |
| X(E) | Y(N) |  |
| 1. | Str.Stejarilor | Început lucrare | 367234.0829  | 644419.3234 | PP SN 10, Dn 315 mmL=474 m, gravitațional |
| Sfârșit lucrare | 367502.8899  | 643953.1608 |
| 2. | Str. Ronei | Început lucrare | 368964.8913  | 642733.7106 | PP SN 10, Dn 250 mmL=91 m, gravitațional |
| Sfârșit lucrare | 368875.3964  | 642719.2261 |
| 3. | Str.Viitorului | Început lucrare | 368867.0487  | 640513.8578 | PP SN 10, Dn 315 mmL=951 m, gravitațional |
| Sfârșit lucrare | 369162.0313  | 640842.7084 |
| 4. | Str.Eroilor | Început lucrare | 367658.5498  | 642239.1304 | PP SN 10, Dn 250 mmL=220 m, gravitațional |
| Sfârșit lucrare | 367856.5455  | 642275.6249 |
| 5. | Str. Garoafelor | Început lucrare | 368407.2121  | 641718.8194 | PEID SDR 17 PN10 RC DUBLU STRAT Dn 400 mm L=525 m, gravitațional  |
| Sfârșit lucrare | 368233.5752  | 641333.1766 |
| 6. | DJ108A Tr.1 | Început lucrare | 368412.0842  | 639235.9476 | PP SN 10, Dn 250 mmL=644 m, gravitațional |
| Sfârșit lucrare | 368528.0592  | 639832.2051 |
| 7. | DJ108A Tr.2 | Început lucrare | 368539.7308  | 639840.0832 | PP SN 10, Dn 250 mmL=361 m, gravitațional |
| Sfârșit lucrare | 368783.3865  | 640040.2606 |
| 8. | DJ108A Tr.3 | Început lucrare | 369396.3430 | 639815.6318 | PP SN 10, Dn 250 mmL=480 m, gravitațional |
| Sfârșit lucrare | 368928.5184 | 639922.3569 |
| 9. | DJ108A Tr.4 | Început lucrare | 368884.4670  | 639950.5637 | PP SN 10, Dn 250 mmL=147 m, gravitațional |
| Sfârșit lucrare | 368783.3865  | 640040.2606 |
| 10. | Liceului Tr.1 | Început lucrare | 368031.3043  | 642053.9878 | PP SN 10, Dn 250 mmL=250 m, gravitațional |
| Sfârșit lucrare | 368229.9233  | 641940.6195 |
| 11. | Firizei Tr.1 | Început lucrare | 369117.9075  | 642139.4569 | PP SN 10, Dn 250 mmL=235 m, gravitațional |
| Sfârșit lucrare | 368904.6182  | 642044.2761 |
| Total extindere sistem de canalizare menajeră gravitațională, pe 7 străzi, cu conductă PP SN 10, Dn 250÷315 mm, L=3856 m; o stradă- conductă PEID SDR 17 PN10 RC DUBLU STRAT Dn 400 mm L=525 m. Total rețea gravitațională: 4381 m. |

- **în regim sub presiune**, cu conducte PEID SDR 17, PN 10, dublu strat DN 110 mm, în montaj îngropat, pe o lungime totală de L= **1573** m, până la rețeaua de canalizare cu funcționare gravitațională existentă sau proiectată și care se va dota cu un număr de 4 buc. stații de pompare (amplasate pe str.*Stejarilor*, SPAU1; *DJ108A* Tr.1,SPAU2; *DJ108A* Tr.3, SPAU3 și str.*Firizei* Tr.1,SPAU4) tip monobloc compacte, echipate cu instalații mecanice, hidraulice, electrice și de automatizare/ SCADA, care vor fi executate sub forma unui cheson circular din PEID, PAFSIN sau beton armat, cu următoarele caracteristici:

|  |  |  |  |  |  |  |
| --- | --- | --- | --- | --- | --- | --- |
| **Nr.crt** | **Denumire stație de pompare** | **Nr. pompe submersi-bile** | **Diametru conductă de refulare** | **Înălțime****de pompare H, (mCA)** | **Debit pompă****Q, (l/s)** | **Coordonate Stereo 70** |
| X(E) | Y(N) |
| 1 | SPAU1 | 1+1R | Dn 110 mm | 12 | 3 | 367354.6038 | 644218.3693 |
| 2 | SPAU2 | 1+1R | Dn 110 mm | 12 | 3 | 368414.9014 | 639235.6441 |
| 3 | SPAU3 | 1+1R | Dn 110 mm | 12 | 3 | 369396.7826 | 639815.9832 |
| 4 | SPAU4 | 1+1R | Dn 110 mm | 10 | 3 | 368904.6182 | 642044.2761 |

Sistemuluide canalizare menajeră nouă proiectată se va echipa cu:

- 91 buc., cămine de vizitare;

- 6 buc., cămine de curățire;

- 3 buc., cămine de disipare a energiei;

- 8 puncte de cuplare la rețeaua existentă;

- tuburi de protecție: OLØ450x10 mm, L= 10 ml; OLØ377x10 mm, L= 47 ml; OLØ 299x8 mm, L= 26 ml; PEID Ø225x13.4 mm, L= 36 ml;

**Racorduri** **la consumatori** se vor realiza prin 89 buc. cămine de racord din PP (cu diametrul de minim 315 mm, cu înălțime variabilă, cu capac metalic montat în placă de beton armat clasa C25/30, cu o grosimea de 25 cm și având dimensiunile 0.75 m x 0,75 m.Racordurile la consumatori vor fi realizate de la rețeaua de canalizare menajeră gravitațională până la limita de proprietate. Se vor folosi conducte PP SN 10 DN160 mm în lungime totală L= 439 m;

**Evacuarea apelor uzate menajere** brute, se va realiza prin descărcarea apelor la rețeaua de canalizare menajeră existentă a orașului Jibou și epurarea acestora prin stația de epurare, existentă și administrată de Compania de Apă Someș SA, Sucursala Zalău. Indicatorii fizico-chimici generali a apelor uzate brute deversate în rețeaua de canalizare menajeră, vor respecta prevederile HG nr. 188/2002, cu modificările și completările din HG nr. 352/2005 , NTPA 002/2005.

**Lucrări de traversare** cu conducte de apă potabilă și rețea de canalizare menajeră, aferent investiției:

***- traversare curs de apă***: – o subtraversare, v. Agrij (II.1.049.00.00.00.0), cf. tabel;

- ***traversări* drumuri**: – 5 subtraversări, drum județean *DJ108A* și 2 subtraversări, drumuri locale.

|  |  |  |
| --- | --- | --- |
| **Tip traversare/curs de apă** | **Caracteristici traversare** | **Coordonate Stereo 70** |
| X(E) | Y(N) |
| **Subtraversare** **SBV1**, curs de apă **v.Agrij**, cadastrat (II.1.049.00.00.00.0), Q1%= 320 m3/s (cf. INHGA), cotă Q1%= 194.70 mdM, cu conductă de canalizare menajeră, care se va realiza prin foraj orizontal dirijat, în tub de protecție, amplasament intravilan, pe **DJ108A, Tr.3÷Tr.4**, din orașul Jibou. | -subtraversare v.Agrij cu conductă de canalizare menajeră de refulare, PEID SDR 17, PN 10, Dn 110 mm, în tub de protecție, PEID Ø225x13.4 mm, amplasat între 2 cămine de canalizare menajeră (CM44 și CD 03), cu respectarea zonei de protecție a curs de apă, având următoarele caracteristici:- lungime subtraversare: L=50 m,- cotă talveg = +190.90 mdMN,- cotă pozare cond. = +188.90 mdMN, -adâncime pozare cond.= -2.00 m față de talveg și sub adâncimea de afuiere. | ***Mal stâng*** |
| 368881.8560  | 639952.5737 |
| ***Mal drept*** |
| 368917.8716  | 639926.9888 |

**b2)** ***cumularea cu alte proiecte existente și/sau aprobate:*** lucrările necesare realizării proiectului nu se suprapun cu alte proiecte existente sau planificate în zonă.

**b3)*utilizarea resurselor naturale, în special a solului, a terenurilor, a apei și a biodiversităţii***:

În perioada de execuție vor fi folosite materiale de construcții specifice acestei lucrări. Aprovizionarea se va face doar de la firme autorizate. De asemenea, având în vedere specificul proiectului, materialele vor fi aduse pe amplasamentul proiectului gata de punere în operă, nefiind necesare zone extinse de depozitare.

Materialele recomandate prin proiect sunt de tip natural (sol vegetal, nisipuri, pământ, balast, piatră spartă) și de tip artificial (conductă PP, PEID, oțel, tuburi OL, cămine, beton, piese de îmbinare).

Pământul rezultat în urma săpăturii se va utiliza la umpluturi. Materialul provenit din săpătură va fi gestionat astfel încât să nu împiedice circulația rutieră și pietonală.

În perioada execuţiei lucrărilor, se vor utiliza carburanți și lubrifianți pentru mijloace auto și utilaje. Pe amplasamentul investiției nu sunt prevăzute amenajări de spaţii şi dotarea cu instalaţii pentru depozitare de substanţe periculoase. Alimentarea cu carburanţi a mijloacelor auto, schimburile de ulei, lucrările de întreţinere şi reparaţii ale mijloacelor auto şi utilajelor, se vor face la staţii de distribuţie carburanţi auto şi în ateliere specializate.

Dacă este necesar, utilajele folosite la execuţia lucrărilor vor fi alimentate cu motorină cu cisterne metalice omologate, iar uleiuri vor fi folosite doar pentru completare. Motorină/benzină şi uleiurile vor fi aprovizionate pe măsura consumului, fără a fi necesară realizarea de stocuri/depozite.

**Energia electrică** la execuția lucrărilor va fi asigurată prin generatoare electrice, nefiind necesară realizarea de racorduri noi.

 **b4)** ***cantitatea si tipurile de deşeuri generate/gestionate:*** Gestionarea deșeurilor, pe timpul execuției se va realiza conform OUG nr. 92/2021 privind regimul deșeurilor, cu modificările ulterioare, aprobată prin Legea nr. 17/2023.

În perioada de execuţie a proiectului si după realizarea proiectului vor rezulta deşeuri care, vor fi colectate selectiv si se vor valorifica/elimina numai prin operatori economici autorizați.

 **b5)** ***poluarea si alte efecte negative:*** se vor respecta limitele prevăzute de normele în vigoare. Având în vedere că titularul proiectului a prevăzut măsuri și condiții pentru limitarea emisiilor în aer, apă precum și gestionarea corespunzătoare a deșeurilor rezultate, realizarea proiectului va conduce la efecte negative nesemnificative atât pe durata proiectului.

***Măsuri generale pentru protecția factorilor de mediu:***

* respectarea limitei amplasamentului, a proiectului din documentaţiile avizate;
* alimentarea cu carburanţi, întreţinerea și repararea utilajelor, mijloacelor de transport utilizate se va efectua la unități specializate și amenajate în acest scop;
* în perimetrul de lucru nu vor fi depozitate carburanți, lubrifianţi, deşeuri sau alte materiale periculoase, inflamabile sau nocive;
* personalul care lucrează în executarea lucrărilor va fi instruit și din normele de protecţie a mediului;
* încadrarea emisiilor de poluanți în atmosferă de la mijloacelele de transport în limitele maxime admise;
* monitorizarea mediului în conformitate cu legislația în vigoare;

***Măsuri pentru protecția factorului de mediu aer:***

* folosirea de utilaje moderne, dotate cu motoare ale căror emisii să respecte prevederile legislaţiei în vigoare;
* reducerea vitezei de circulaţie pe drumurile publice a vehiculelor grele pentru transportul echipamentelor şi a materialelor;
* diminuarea la minimum a înălţimii de descărcare a materialelor care pot genera emisii de particule;
* curăţarea roţilor vehiculelor la ieşirea din şantier pe drumurile publice;
* oprirea motoarelor utilajelor în perioadele în care nu sunt implicate în activitate;
* se recomandă stocarea materialelor în grămezi cât mai compacte (raport suprafața/volum cât mai mic);
* deșeurile vor fi evacuate cât mai repede de pe amplasament;
* lucrările cu potențial ridicat de generare a prafului (compactare, manipulări de materiale pulverulente) se vor evita a se realiza în zilele cu vânt puternic. Se vor programa lucrările în funcție de prognoza meteo;
* autovehiculele și utilajele folosite pentru executarea lucrărilor vor respecta condițiile impuse prin verificări tehnice periodice;
* întreținerea curățeniei la locurile de muncă pentru prevenirea formării de pulberi;
* delimitarea clară a arealelor de execuţie a lucrărilor;
* depozitarea corespunzătoare a deșeurilor sub formă de pulberi pentru evitarea antrenării acestora în masele de aer;
* pulverizarea apei pe amplasament pentru evitarea antrenării pulberilor fine de praf în atmosferă (în cazul verilor secetoase), în special în cadrul organizării de șantier;

În vederea prevenirii și reducerii impactului asupra factorului de mediu aer în perioada de funcționare a investiției vor fi luate următoarele măsuri:

* inspecții periodice ale rețelei de alimentare cu apă pentru a se detecta la timp orice disfuncționalități și adoptarea măsurilor corective adecvate pentru evitarea mirosurilor neplăcute;
* reducerea vitezei de deplasare a autovehiculelor de transport utilizate în cadrul activităţilor de mentenanţă;

***Măsuri pentru protecția factorului de mediu sol si subsol:***

* dimensionarea lucrărilor la suprafața strict necesară;
* asigurarea stării tehnice corespunzătoare a utilajelor folosite atât pentru evitarea scurgerilor de carburanți și lubrifianți cât și pentru minimizarea emisiilor în aerul atmosferic;
* în cazul producerii de scurgerile de ulei/combustibil/alte produse chimice se va acționa imediat cu mijloace absorbante. Dacă este cazul se va curăţa zona afectată, iar pământul contaminat va fi excavat şi preluat pentru depozitare, tratare sau eliminare de către firme autorizate;
* întreţinerea si repararea utilajelor și mijloacelor de transport se va efectua numai la unități specializate în domeniu;
* depozitarea materialelor de construcții sau a materialului excavat se va face în zonă special amenajate pe amplasament;
* alimentarea cu carburanți a mijloacelor de transport se va face de la stații de distribuție carburanți autorizate, iar pentru utilaje alimentarea se va face numai cu respectarea normelor de protecția a mediului;
* titularul prin antreprenor trebuie să asigure pe amplasament material absorbant pentru a putea interveni în cel mai scurt timp posibil în cazul în care s-ar produce poluări accidentale;
* protejarea terenurilor învecinate prin interzicerea depozitării materialelor de orice fel;
* se vor utiliza numai drumurile desemnate pentru transport materiale;
* titularul prin antreprenor trebuie să se asigure că deșeurile rezultate pe durata execuției lucrărilor sunt colectate selectiv și depozitate în pubele în funcție de fiecare tip de deșeu;

***Măsuri pentru protecția factorului de mediu apă de suprafață si subterană:***

* dotarea cu material absorbant și intervenția imediată în cazul în care se observă scurgeri, menținerea autovehiculelor într-o bună stare tehnică, staționarea acestora pe platforme betonate;
* indicatorii de calitate ai apelor pluviale, evacuate, se vor încadra în prevederile HGR nr. 352/2005 și HG nr. 210/2007 pentru modificarea și completarea HG nr. 188/2002, (NTPA 001);
* indicatorii de calitate ai apelor uzate menajere evacuate, vor respecta prevederile HG nr. 352/2005 și HG nr. 210/2007, pentru modificarea și completarea HG nr. 188/2002 (NTPA 002), precum şi condiţiile impuse de operatorul staţiei de epurare;
* se va respecta strict proiectul de execuție aprobat;
* monitorizarea și verificarea periodică a stării tehnice a utilajelor, echipamentelor și a mijloacelor de transport și păstrarea acestora în condiții bune de funcționare;
* utilajele și vehiculele nu se vor spăla pe amplasament;
* organizarea de șantier nu va fi amplasată în apropierea cursurilor de apă;

***Măsuri pentru protecția așezărilor umane:***

* se vor respecta cu strictețe perimetrul de implementare a proiectului;
* nu se vor ocupa suprafețe suplimentare pentru depozitarea deșeurilor rezultate, depozitarea temporară de material, staționarea/gararea utilajelor;
* se va respecta întocmai tehnologia propusă prin proiect;
* dotările și măsurile prevăzute pentru protecția factorilor de mediu, cât și lucrările ce se vor executa în cadrul investiției propuse asigură încadrarea în concentrațiile maxime admisibile în ceea ce privește emisia și imisia poluanților;
* desfăşurarea activităţilor pe timp de zi;
* limitarea vitezei utilajelor de transport a materialelor pentru diminuarea zgomotului;
* dotarea utilajelor cu motoare ecranate acustic;
* verificarea periodică a stării de funcţionare a utilajelor şi echipamentelor de pe amplasament;
* delimitarea și marcarea corespunzătoare a zonelor de lucru unde accesul populației este interzis;
* colectarea și depozitarea zilnică a deșeurilor generate din lucrările de excavare în afara zonelor de acces al populației;
* depozitarea corespunzătoare a materiilor prime și a materialelor utilizate zilnic doar pe amplasamentul lucrărilor pe durata timpului de lucru și transportul acestora pe amplasamentul organizărilor de șantier pe timpul perioadelor nelucrătoare;

În vederea prevenirii şi reducerii impactului asupra așezărilor umane și obiectivelor de interes public în perioada de funcționare a investiţieivor fi luate următoarele măsuri:

* verificarea stării de funcționare a lucrărilor realizate;
* intervenția rapidă în cadrul constatării unor disfuncționalități la lucrările realizate;

***Măsuri împotriva zgomotului si vibrațiilor:***

* întreținerea și funcționarea la parametrii normali ai mijloacelor de transport, utilajelor de construcție, precum și verificarea periodică a stării de funcționare a acestora, astfel încât să fie atenuat impactul sonor;
* echipamentele fixe producătoare de zgomot trebuie menținute acoperite cu carcase antifonice;
* echipamentele cu funcționare intermitentă trebuie oprite pe durata în care nu sunt utilizate;
* utilizarea unor utilaje dotate cu motoare ecranate acustic;
* nederularea lucrărilor de construcţie pe timpul nopţii (între orele 22:00 şi 6:00), mai ales a celor care implică utilaje grele;
* se vor utiliza tehnologii extrem de zgomotoase doar atunci când acest lucru este imperativ şi nu poate fi înlocuit cu o alternativă mai puţin nocivă din acest punct de vedere;
* traseele vehiculelor implicate în locurile de construcţie vor evita, acolo unde este posibil, zonele rezidenţiale;
* manipularea materialelor de construcţie în condiţii de atenţie sporită, în special la operaţiunile de descărcare a acestora;
* limitarea vitezei utilajelor de transport pentru diminuarea nivelului de zgomot şi de vibraţii pe amplasamente şi în vecinătăţi;

Principalele măsuri de prevenire şi reducere a zgomotului şi vibraţiilor în perioada de funcţionarea investiţiei sunt:

* limitarea vitezei autovehiculelor pentru diminuarea nivelului de zgomot şi de vibraţii pe amplasamente şi în vecinătăţi;
* utilizarea unor utilaje dotate cu motoare ecranate acustic;

***Lucrări de organizare de șantier***:

Pe perioada de desfăşurare a execuţiei lucrărilor este necesară realizarea unei organizări de şantier, unde se vor depozita materialele necesare execuţiei lucrărilor, deşeurile rezultate din execuţie şi unde vor fi amplasate containerul mobil pentru vestiar, containerul pentru portar, punctul PSI. La nivelul organizării de şantier va fi amenajată o zonă pentru gararea autovehiculelor şi utilajelor folosite la execuţia lucrărilor şi vor fi amplasate grupuri sanitare cu toalete ecologice.

Lucrările de construcții provizorii ale organizării de șantier cuprind următoarele componente și activități:

* platformă balastată (200 mp) **–** este folosităîn vederea depozitării materialelor, utilajelor, obiectivelor social – administrative;
* obiective social administrative – sunt formate în principal din: baracă birou, container, șopron, magazie, WC ecologic, recipiente metalice, remiză PSI, panou PSI, panou de identificare, asigurând desfășurarea lucrărilor în condiții de siguranță;

Toate lucrările de organizare de șantier sunt lucrări provizorii, iar după desființarea acestora, la finalul execuției lucrărilor, terenul aferent acestora va fi adus la starea inițială și îmbunătățit prin lucările de amenajări pentru protecția mediului și aducerea la starea inițială.

Lucrările necesare organizării de șantier nu constituie surse de poluare pentru mediul înconjurător, astfel că impactul asupra mediului se consideră minim, temporar și după realizarea investiției avându-se grijă ca să se redea terenul la starea inițială.

 Pe amplasamentul organizării de şantier, pe durata realizării lucrărilor prevăzute în cadrul acestui proiect, vor fi prevăzute spaţii amenajate corespunzător pentru colectarea şi stocarea preliminară a deşeurilor generate înaintea evacuării de pe aceste amplasamente. Aceste spaţii vor fi desfiinţate la momentul finalizării lucrărilor şi desfiinţării organizării de şantier.

Deșeurile care rezultă în urma activităţilor care se desfăşoară în cadrul şantierului sunt de tip menajer, reciclabile (resturi de ambalaje, hârtii, sticle, materiale plastice etc.), şi materiale de construcţie. În timpul desfăşurării lucrărilor în cadrul şantierului, deşeurile menajere sunt colectate în pubele şi transportate la cea mai apropiată rampă de deșeuri.

Substanţele reziduale - fecaloide - rezultate din toaletele ecologice amplasate în incinta organizării de şantier vor fi vidanjate și transportate la staţia de epurare care deserveşte zona, prin grija unui operator autorizat.

Evidenţa gestiunii deşeurilor va fi ţinută de către personalul de la punctul de lucru (şeful de şantier) și monitorizată de către departamentul specializat al beneficiarului.

**b6)** ***riscurile de accidente majore si/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:*** proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase;

**b7)*riscurile pentru sănătatea umană - de ex., din cauza contaminării apei sau a poluării atmosferice:***

Se vor lua toate măsurile necesare să fie respectate toate prevederile legilor în vigoare, atât pe timpul execuției lucrărilor.

În proiect s-au prevăzut măsuri obligatorii pentru executantul lucrării astfel încât să se preîntâmpine degradarea componentelor de mediu. În acest sens se vor avea în vedere:

* protejarea solului și subsolului în zonele adiacente obiectivului de lucru;
* interzicerea depozitării de materiale sau staționării utilajelor în albie;
* evitarea poluării apelor și solului cu produse petroliere ca urmare a exploatării utilajelor tehnologice;
* utilizarea de vehicule și utilaje de lucru prevăzute cu motoare cu emisii reduse;
* verificarea periodică și întreținerea corespunzătoare a vehiculelor și utilajelor de lucru;
* restrângerea pe cât posibil a spațiului de depozitarea materiilor prime pe suprafețe rațional dimensionate, lângă obiectivul de execuție;
* managementul corespunzător al deșeurilor;

**c). Amplasarea proiectelor:**

**c1)** ***utilizarea actuală si aprobată a terenurilor:*** conform certificatului de urbanism nr. 2 din 19.01.2024 emis de Primăria Orașului Jibou, imobilul este constituit din teren intravilan și extravilan.

Terenul pe care urmează a fi amplasată rețeaua de alimentare cu apă și canalizare se află pe raza orașului Jibou. Terenul aparține domeniului public al orașului Jibou.

Străzile 1 Mai, Garoafelor sunt în zona de impozitare B, iar str. Ronei, Viitorului, Eroilor 2, Liceului, Firizei sunt în zona de impozitare C. Drum de centura est Jibou, segmentul din DJ108A identificat ca fiind str. Morii este în zona de impozitare D a orașului Jibou.

Conform PUG în vigoare se pot realiza lucrări tehnico-edilitare care deservesc funcțiunile de bază. Lucrările vor fi amplasate pe proprietatea orașului Jibou, și vor fi astfel proiectate încât să păstreze pe cât posibil folosința actuală. Se asigură condiții tehnice necesare funcționării corespunzătoare a rețelei de alimentare cu apă și canalizare în condiții de siguranță și confort, precum și îmbunătățirea calității vieții oamenilor.

**c2) *bogăţia, disponibilitatea, calitatea si capacitatea de regenerare relative ale resurselor naturale, inclusiv solul, terenurile, apa si biodiversitatea, din zonă si din subteranul acesteia:*** Resursele naturale, inclusiv solul, terenurile, apa și biodiversitatea din zonă si din subteranul acesteia nu sunt limitate sau nu au disponibilitate redusă în zona analizată, astfel prin realizarea proiectului impactul va fi nesemnificativ asupra utilizării resurselor naturale;

**c3) *capacitatea de absorbţie a mediului natural, acordându-se o atenţie specială următoarelor zone:***

* zone umede, zone riverane, guri ale râurilor: nu este cazul;
* zone costiere si mediul marin: nu este cazul;
* zonele montane si forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei si faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum si a celei privind caracterul si mărimea zonelor de protecţie sanitară si hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională si la nivelul Uniunii Europene si relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje si situri importante din punct de vedere istoric, cultural sau arheologic: nu este cazul;

**d). Tipurile si caracteristicile impactului potenţial:**

d1) importanţa si extinderea spaţială a impactului - de exemplu, zona geografică si dimensiunea populaţiei care poate fi afectată: - punctual pe perioada de execuţie. *Conform criteriilor stabilite la punctul b). și c).* *semnificația/importanța impactului asupra factorilor de mediu va fi minoră, nesemnificativă, iar extinderea spațială a impactului va fi locală.*

Pe durata realizării proiectului propus, extinderea impactului se desfășoară la nivel local. Zona geografică se referă orașul Jibou, județul Sălaj. Impactul asociat proiectului este unul potențial negativ în zonele direct afectate de lucrări, la nivelul fronturilor de lucru și al organizărilor de șantier. Cu privire la populație, impactul asociat realizării lucrărilor este unul ce se extinde în principal la nivelul și în imediata vecinătate a organizărilor de șantier și a căilor de acces spre organizările de șantier.

În perioada de funcționare a lucrărilor propuse prin proiect nu se estimează a fi premise ale producerii unui impact asupra factorilor de mediu, investiția realizată nefiind de natură a genera poluare. Efectele asupra populației sunt unele benefice.

 d2) natura impactului: - *redusă, pe perioada de execuţie și funcţionare.*

 d3) natura transfrontalieră a impactului: - nu este cazul; *amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.*

d4) intensitatea si complexitatea impactului: - va fi mică pe perioada de execuţie și funcţionare;

d5) probabilitatea impactului - redusă, în condiţiile exploatării instalaţiilor în conformitate cu procedurile de lucru si respectării măsurilor de reducere a impactului asupra factorilor de mediu propuse prin proiect. *Având în vedere natura materialelor utilizate în realizarea proiectului, probabilitatea apariţiei unor evenimente care să genereze un impact negativ asupra factorilor de mediu este foarte redusă*.

 d6) debutul, durata, frecvenţa si reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata și frecvența impactului asupra factorilor de mediu va fi temporar și pe termen scurt. Pe măsura realizării lucrărilor și închiderii fronturilor de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente și/sau aprobate: *nu este cazul;*

 d8) posibilitatea de reducere efectivă a impactului: *nu este cazul, respectarea legislației în vigoare și respectarea condițiilor din prezenta Decizie etapă de încadrare.*

**II. Motivele pe baza cărora s-a stabilit necesitatea neefectuării *evaluării adecvate* sunt următoarele:**

**-** proiectul propus **nu intră** sub incidenţa art. 28  din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei si faunei sălbatice, aprobată cu modificări si completări prin Legea nr. 49/2011, cu modificările si completările ulterioare, deoarece amplasamentul proiectului nu este situat ȋn arii protejate de interes naţional, comunitar sau internațional, conform coordonatelor Stereo 70 prezentate în documentaţie;

**III. Motivele pe baza cărora s-a stabilit necesitatea neefectuării *evaluării impactului asupra corpurilor de apă* sunt următoarele:**

- proiectul propus **intră** sub incidenţa prevederilor art. 48 si 54 din Legea apelor nr. 107/1996, cu modificările și completările ulterioare;

Localizarea proiectului:

**Amplasament:** județul Sălaj, pe teritoriul orașului Jibou, în intravilan și extravilan, pe domeniul public, aferent unui număr de 8 străzi: Stejarilor, Garoafelor, Ronei, Viitorului, Eroilor 2, Liceului, Firizei, segment din DJ 108A identificat ca fiind str. Morii, b.h. Someș – Crasna, cursuri de apă: v. Agrij (II.1.049.00.00.00.0) și v. Apa Sărată (II.1.050.00.00.00.0).

**Corp de apă de suprafață:** RORW2-1-49\_B1, Agrijși afluenți;

 RORW2.1.50\_B1, Apa Sărată și afluenți.

**Corp de apă subteran:** - freatic, ROSO11, Someșul Superior, lunca și terasele;

Proiectul prevede extinderea sistemului de alimentare cu apă potabilă pe 2 străzi (Viitorului și Eroilor), respectiv a sistemului de canalizare menajeră pe un număr de 8 străzi, în orașul Jibou, județul Sălaj. Extinderea sistemelor cu alimentare cu apă și de canalizare, vor contribui la îmbunătățirea infrastructurii fizice de bază, prin asigurarea alimentării cu apă pentru un număr de 85 locuitori și evacuării apelor uzate menajere pentru un număr de 665 locuitori cu racordare la rețeaua de canalizare nouă propusă. Investiția va asigura creșterea gradului de confort edilitar, îmbunătățirea standardelor de viață a locuitorilor, se va asigura dezvoltarea economică a orașului, protecția cursurilor de apă prin reducerea poluării respectiv protecția mediului înconjurător.

- în conformitate cu decizia: *pentru proiectul propus nu este necesară elaborarea Studiului de Evaluare a Impactului asupra Corpurilor de Apă*, decizie eliberată de către SGA Sălaj cu nr. 29/26.06.2024 înregistrată la APM Sălaj cu nr. 4997/26.06.2024 și reactualizată prin adresa eliberată de SGA Sălaj cu nr. 3004/04.07.2024, decizie justificată prin următoarele: lucrările prevăzute în proiect nu vor avea impact asupra corpurilor de apă;

* Respectarea măsurilor si condiţiilor de realizare a proiectului în conformitate cu ***Avizul de gospodărire a apelor nr. SJ - 00 din 00.00.2024,*** eliberat de ***Sistemul de Gospodărire a Apelor Sălaj***:
* Începerea execuţiei se va anunţa cu 10 zile înainte la Sistemul de Gospodărire a Apelor Sălaj.
* Pe parcursul execuției lucrărilor constructorul și beneficiarul au obligația de a asigura scurgerea liberă a apelor, depozitarea de materiale sau staționarea utilajelor în albie fiind interzisă. De asemenea se vor lua măsuri de prevenire și combatere a poluărilor accidentale, în special cu produse petroliere ca urmare a exploatării utilajelor.
* Se interzice evacuarea de ape uzate, deșeuri și alte substanțe poluatoare în apele de suprafață sau subterane.
* În cazul producerii unor daune de orice fel riveranilor, beneficiarul va suporta integral cheltuielile generate de remedierea acestora.
* Recepția lucrărilor se va face în prezența delegatului Sistemului de Gospodărire a Apelor Sălaj.
* În cazul în care apar modificări ce impun schimbarea soluțiilor avizate, beneficiarul investiției va solicita Aviz de gospodărire a apelor modificator, conform Ordinului MAP nr. 828/04.07.2019.
* La punerea în funcţiune a lucrărilor avizate beneficiarul va solicita și va obţine autorizaţia de gospodărire a apelor, conform prevederilor Legii Apelor nr. 107/1996 cu modificările şi completările ulterioare.
* Respectarea regimului restricționat de folosință a terenurilor în zona de protecție a cursurilor de apă și a zonelor regularizate existente pe V. Agrij și V. Apa Sărată, conform prevederilor Legii Apelor nr. 107/1996, cu modificările și completările ulterioare, Anexa nr. 2. și luarea măsurilor necesare de asigurare a stabilității albiei și malurilor în zona traversării.
* În conformitate cu prevederile Legii Apelor nr. 107/1996, cu modificările și completările ulterioare, Articolul 81, alineatul (34): Pentru utilizarea domeniului public, în vederea traversării/subtraversării bunurilor administrate de Administrația Națională “Apele Române”, se va institui un tarif de utilizare.
* Marcarea prin 2 repere (borne) a traseului canalizării menajere în zona subtraversării cursului de apă v.Agrij (mal stâng și mal drept).
* Avizul de gospodărire a apelor îşi menţine valabilitatea pe toată durata de realizare a lucrărilor, dacă execuţia acestora a început la cel mult 24 de luni de la data emiterii acestuia şi dacă au fost respectate prevederile înscrise în aviz; în caz contrar, avizul îşi pierde valabilitatea.

***Caracteristicile proiectului si/sau condiţiile de realizare a proiectului:***

* Respectarea condiţiilor din ***Avizul de gospodărire a apelor nr. SJ - 00 din 00.00.2024,*** eliberat de ***Sistemul de Gospodărire a Apelor Sălaj***.
* Respectarea prevederilor art. 20 alin. (1) din Legea nr. 292/2018: "*În situaţia în care, după emiterea acordului de mediu si înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări*."
* În cadrul organizării de şantier, după caz, precum și pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele si legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor și depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. MS nr. 119/2014, cu modificările ulterioare, privind nivelul de zgomot.
* Înterzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică si economică, luarea măsurilor pentru neutralizarea si eliminarea acestora, evitându-se sau reducându-se impactul asupra mediului.
* Prevenirea accidentelor si limitarea consecințelor acesora.
* Se vor lua toate măsurile necesare pentru a preveni producerea de pulberi (praf) în toate fazele proiectului.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe si preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Colectarea selectivă si controlată a deșeurilor pe categorii, valorificarea celor reciclabile si eliminarea celor nerecuperabile prin firme specializate si autorizate, conform prevederilor OUG nr. 92/2021, privind regimul deșeurilor cu modificările ulterioare, aprobată prin Legea nr. 17/2023.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului si înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.
* Conform art. 43, alin. 3-4 din anexa. nr. 5 la procedură, din Legea nr. 292/2018 *privind evaluarea impactului anumitor proiecte publice si private asupra mediului*: (3) La finalizarea proiectelor publice si private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează si face parte integrantă din procesul-verbal de recepţie la terminarea lucrărilor;
* ***Conform prevederilor Ord. nr. 1798/2007 cu modificările ulterioare, titularul are obligaţia ca la finalizarea investiţiei******şi la punerea în funcţiune a obiectivului să solicite şi să obţină autorizaţie de mediu;***

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat si care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările si completările ulterioare.

    Se poate adresa instanţei de contencios administrativ competente si orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice si private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice si private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită si trebuie să fie echitabilă, rapidă si corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice si private asupra mediuluisi ale Legii contenciosului administrativ nr. 554/2004, cu modificările si completările ulterioare.

 Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV,**

**dr. ing. Aurica GREC**

Şef Serviciu Avize, Acorduri, Autorizaţii,

ing. Gizella BALINT

Întocmit,

cons. Hajnalka MATE - GYORGY